
7] বিয়েতে মেয়েদের পছন্দের গুরুতৃ কতটুকু? 


জোরপূর্বক মেয়ে বিয়ে দেওয়ার ব্যাপারে ইসলামের দৃষ্টিভঙ্গি 
আলোচনা করা হলো । 


উমার ইবনুল খাত্তাব (রাঃ) বলেন, “তোমরা তোমাদের মেয়েদেরকে 
“অসুন্দর ছেলে বিয়ে করার জন্য বাধ্য করবে না। কেননা, তোমরা 
যা (সৌন্দর্য) ভালোবাসো, তারাও তাই ভালোবাসে ৷’ (ইমাম সাঈদ 
বিন মানসুর, আস-সুনান ৭৮১; ইমাম ইবনু আবি শাইবাহ, 
আল-মুসাননাফ ৪/৯৪! 

হাদিসের দাবিও এমনই ৷ নবি সাল্লাল্লাহু আলাইহি ওয়া সাল্লাম 
বলেছেন- 

“তোমাদের কেউ (প্রকৃত) মুমিন হতে পারবে না, যতক্ষণ না সে তার 
ভাইয়ের জন্য সেটাই পছন্দ করবে, যা সে নিজের জন্য পছন্দ 
করে ।”!ইমাম বুখারি, আস-সাহিহ ১৩1 


আমরা অনেক সময় নিজের জন্য একরকম পছন্দ করি, আর অপরের 
জন্য অন্যরকম পছন্দ করি। এটি অন্যায়। এটি কোনো প্রকৃত 
মুমিনের বৈশিষ্ট্য হতে পারে না। 

তাই, মেয়ের পছন্দকে গুরুত্‌ দেওয়া জরুরি। জোর করে কারও 
সাথে মেয়ের বিয়ে দেওয়া মানে মেয়ের উপর মারাত্মক জুলুম করা। 
এর জন্য অবশ্যই আল্লাহর কাছে জবাব দিতে হবে ৷ 


রাসূল সাল্লাল্লাহু আলাইহি ওয়াসাল্লাম বলেন- 


“কোনো বিধবা নারীকে তার সরাসরি সম্মতি ব্যতীত বিয়ে দেওয়া 
যাবে না এবং কুমারী মেয়েকে তার অনুমতি ছাড়া বিয়ে দেওয়া যাবে 
না।” লোকজন জিজ্ঞাসা করলো, “হে আল্লাহর রাসূল! তার (কুমারী 
মেয়ের) অনুমতিটা কেমন হবে?’ তিনি বললেন, “তার চুপ থাকাটাই 
তার অনুমতি ৷” [ইমাম বুখারি, আস-সহিহ ৫১৩৬] 


যদি জোর করে কোনো নারীকে বিয়ে দেওয়া হয়, তাহলে সেই নারীর 
অধিকার থাকবে বিচারকের রায়ের মাধ্যমে সেই বিয়ে রাখা অথবা 
ছিন্ন করা। এমনটিই বলেছেন আলিমগণ । এক্ষেত্রে সেই নারীর 
কোনো গুনাহ হবে না। এর দলিল হলো, একবার এক কুমারী মেয়ে 
নবিজির কাছে এসে অভিযোগ করে যে, তার বাবা তার অমতে তাকে 
বিয়ে দিয়েছে । তখন নবি সাল্লাল্লাহু আলাইহি ওয়াসাল্লাম বিষয়টি 
সেই মেয়েটির হাতে ছেড়ে দেন, সে চাইলে এই বিয়ে রাখতেও পারে 
আবার বাতিলও করতে পারে । [ইমাম ইবনু মাজাহ, আস-সুনান 
১৮৭৫; হাদিসটি সহিহা 


7 যারা জীবনসঙ্গী নির্বাচনের ক্ষেত্রে ধার্মিকতা এবং সৌন্দর্য 
দুটোই চান, তাদের জন্য ইমাম আহমাদ বিন হাম্বলের একটি 
গুরুতৃপূর্ণ নির্দেশনা 

তিনি বলেন, যখন একজন পুরুষ একজন নারীকে বিয়ের 

(আলোচনার) প্রস্তাব দেবে, প্রথমে তার সৌন্দর্য সম্পর্কে জেনে 

নেবে ৷ যদি তার সৌন্দর্যে সে সন্তুষ্ট হয়, তাহলে তার ধার্মিকতা 

সম্পর্কে প্রশ্ন করবে। যদি ধার্মিকতায়ও সন্তুষ্ট হয়, তাহলে তাকে 
বিয়ে করবে ৷ আর যদি সন্তুষ্ট না হতে পারে (তাহলে সে বিয়ে করবে 


ত 


না), এমতাবস্থায় তার বিয়ে না করাটা ধার্মিকতার (স্বল্পতার) কারণে 
বলে গণ্য হবে। 


পক্ষান্তরে, মেয়ের সৌন্দর্য সম্পর্কে না জেনে প্রথমেই তার ধার্মিকতা 
জানার চেষ্টা করবে না। এরপর এমন যেন না হয় যে, প্রথমে তার 
ধার্মিকতায় সে সন্তুষ্ট হলো, এরপর যখন তার সৌন্দর্য সম্পর্কে 
জানলো, সে তাতে সন্তুষ্ট হতে পারেনি, তাই প্রত্যাখ্যান করে দিলো । 
তাহলে, এমতাবস্থায় তার এই প্রত্যাখ্যান ধার্মিকতার জন্য হলো না, 
বরং সৌন্দর্যের (স্বল্পতার) জন্য হলো ।/আল-ইনসাফ ৮/১৯] 


আসতে পারে । তাদের জানার স্বার্থে বলে নেওয়া দরকার; 


হাদিসে এসেছে, নবি সাল্লাল্লাহু আলাইহি ওয়াসাল্লাম বলেছেন, 
“নারীকে বিবাহ করা হয় চারটি বিষয় দেখে । সেগুলো হলো- তার 
সম্পদ, তার বংশ, তার সৌন্দর্য ও তার ধার্মিকতা বা দ্বীনদারি। তুমি 
ধার্মিকতা (বেছে নেওয়া)-র মাধ্যমে সফলতা অর্জন করো ।” [ইমাম 
বুখারি, আস-সহিহ ৫০৯০; ইমাম মুসলিম, আস-সহিহ ৩৫২৭1 

হাদিসটিতে ধার্মিকতাকে প্রাধান্য দিতে বলা হয়েছে। তবে, অন্য 
তিনটি বৈশিষ্ট্যকে অস্বীকার করা হয়নি । তাই, কেউ যদি ধার্মিকতার 
পাশাপাশি অন্য বৈশিষ্ট্যগুলোও দেখে, তবে এটি নিন্দনীয় নয় । 


ইমাম আহমাদের মূল বক্তব্য হলো, ধার্মিকতা ও সৌন্দর্যের মাঝে 
সমন্বয় করতে গিয়ে যেন কোনোভাবেই ধার্মিকতাকে ছোট না করা 
হয়। এজন্য আগেই সৌন্দর্ষের বিষয়টি ক্লিয়ার করে নেওয়া ভালো । 
কারণ, আপনি ধার্মিকতায় মুগ্ধ হয়ে আলোচনা এগিয়ে, পরে 


সৌন্দর্যের স্বল্পতার জন্য পিছিয়ে আসবেন, এটি উচিত নয়। এতে 
ধার্মিকতাকে ছোট করা হয়। 


কারও সৌন্দর্য কম, কিন্তু ধার্মিকতা বেশি; আবার কারও সৌন্দর্য 

বেশি, কিন্ত ধার্মিকতা কম। এমতাবস্থায় অধিক ধার্মিকতাকে 

অগ্রাধিকার দেওয়াই ইসলামের নির্দেশনা । তবে, এসব ব্যাপারে 

ইসলাম কাউকে বাধ্য করে না, কেবল নির্দেশনা দেয় । মনে রাখতে 

ধার্মিকতাহীন সৌন্দর্যের কোনো মূল্য নেই ৷ 

রাসূল সাল্লাল্লাহু আলাইহি ওয়াসাল্লাম বলেন, “নিশ্চয়ই আল্লাহ 

তোমাদের চেহারা ও সম্পদের দিকে তাকান না, বরং তিনি 

তোমাদের অন্তর এবং কর্মের দিকে লক্ষ করেন ৷” [ইমাম মুসলিম, 

আস-সহিহ ৬৪৩৭] 

[] বিয়ের ক্ষেত্রে একটি ছেলের কোন গুণগুলো অগ্রাধিকার দিতে 
হয়? 

রাসূল সাল্লাল্লাহু আলাইহি ওয়াসাল্লাম সুবাই“আহ বিনতে হারিস 

(রাঃ)-কে বলেছিলেন_ 

“যদি তুমি নেককার পুরুষ পেয়ে যাও, তবে বিয়ে করে নাও ।” 

[ইমাম ইবনু মাজাহ, আস-সুনান ২০২৮; হাদিসটি সহিহ] 

শুধু টাকাওয়ালা, সরকারি চাকুরিজীবী বা প্রতিষ্ঠিত পাত্র খুঁজবেন না, 

সবার আগে দেখবেন তার ছ্বীনদারি কেমন। দ্বীনদারি ঠিক থাকলে 

বাকিগুলোতে যথাসাধ্য ছাড় দিন। এই সময়ে প্রকৃত দ্বীনদার ছেলে 

পাওয়া সৌভাগ্যের ব্যাপার । 


রাসূলুল্লাহ্‌ সাল্লাল্লাহু আলাইহি ওয়াসাল্লাম বলেন, “তোমরা যে 
ছেলের ছ্বীনদারি ও চরিত্রের ব্যাপারে সন্তুষ্ট হতে পারবে, সে যদি 
প্রস্তাব দেয়, তাহলে তার কাছে (তোমাদের মেয়েকে) বিয়ে দিয়ে 
দাও। যদি তা না করো, তবে পৃথিবীতে মহাবিপর্যয় সৃষ্টি হবে।” 
সাহাবিগণ বলেন, “যদি তার মাঝে কিছু ক্রটি থাকে? নবিজি তখন 
আগের কথারই পুনরাবৃত্তি করেন। ইমাম তিরমিযি, আস-সুনান 
১০৮৫; হাদিসটি হাসান সহিহ! 


প্রশ্ন আসবে, বিয়ের ক্ষেত্রে ছেলের মাল-সম্পদ এবং আর্থিক সচ্ছলতা 
দেখা হবে কি না? 


এ ব্যাপারটি একান্তই অভিভাবকের ইচ্ছাধীন। তারা চাইলে গরিব 
কোনো দ্বীনদার ছেলের হাতে তাদের মেয়েকে তুলে দিতে পারেন, 
যেমনটি নবিজি করেছিলেন। তিনি আর্থিকভাবে অসচ্ছল আলি 
(রাঃ)-এর হাতে তাঁর সবচেয়ে আদরের সন্তান ফাতিমা (রাঃ)-কে 
তুলে দিয়েছিলেন। আবার কোনো অভিভাবক চাইলে দ্বীনদার 
সম্পদশালী ছেলের কাছেও বিয়ে দিতে পারেন, যেমনটি নবিজি 
করেছিলেন। তিনি সাহাবিদের মাঝে সবচেয়ে ধনাঢ্য ব্যক্তি উসমান 
(রাঃ)-এর কাছে নিজের মেয়ে রুকাইয়ার বিয়ে দিয়েছিলেন। তিনি 
দেন। 

ফাতিমা বিনতে কায়েস নামী একজন বিদূষী নারী সাহাবিয়া ছিলেন। 
পয়গাম পাঠান ৷ তখন তিনি নবিজির সাথে পরামর্শ করেন। নবিজি 
একজনকে এই বলে প্রত্যাখ্যান করেন যে, তিনি স্ত্রীর উপর খড়গহস্ত 


৬ 


ছিলেন। আরেকজনকে প্রত্যাখ্যান করেন তাঁর নিঃস্ব অবস্থার জন্য । 
বিস্তারিত জানতে সুনানুন নাসায়ির ৩২৪৫ নং হাদিসটি দেখে নিতে 
পারেন। এটি বিশুদ্ধ হাদিস। তাই, বুঝা গেলো, কোনো ছেলের 
আর্থিক সচ্ছলতা কম থাকলে, তাকে প্রত্যাখ্যান করা জায়েয ৷ 


তবে, মনে রাখতে হবে, যে ছেলেকে পছন্দ করা হবে, তার মাঝে 
দ্বীনদারি ও সচ্চরিত্র থাকতে হবে। এটি হলো মৌলিক গুণ, যা 
সবসময় বিবেচনায় রাখতে হবে ৷ দ্বীনদারি ঠিক না রেখে অন্যান্য গুণ 
বা অর্থ-সম্পদ দেখা ইসলামের শিক্ষা নয়। 


7 পাত্র/পাত্রী আসলেই ভালো ও দ্বীনদার কি না, সেটি যাচাই 
করার জন্য কিছু কাজ করা যায়। 


১। একজন ব্যক্তিকে চেনার অন্যতম উপায় হলো তার বন্ধু/বান্ধবীকে 
চেনা ৷ কারণ মানুষ সে ধরনের লোককেই ফ্রেন্ড বানায়, যাকে সে 
ভালোবাসে এবং যার আচরণ ও চলাফেরায় সে মোটাদাগে 
সন্তুষ্ট । 


চালচলন অনুসরণ করে । সুতরাং, তোমাদের প্রত্যেকে যেন লক্ষ 
করে, সে কার সাথে বন্ধুত্ব করছে?” ইমাম আবু দাউদ, 
আস-সুনান ৪৮৩৩; হাদিসটি হাসান] 

সেজন্য পাত্র/পাত্রী কাদের সাথে ঘনিষ্ঠ, সেদিকে খেয়াল করুন । 
তাদের খোঁজ নিন। তাহলে ২+২=৪ মেলানো অনেকটাই সহজ 
হয়ে যাবে ৷ তবে হ্যা, কিছু ব্যতিক্রম থাকবে । 


২। পান্র/পাত্রীর হোস্টেল, আবাসিক হল, শিক্ষাপ্রতিষ্ঠান ইত্যাদি 
জায়গাতে খোঁজ নিলে প্রকৃত অবস্থা অনেকটাই বুঝা যায়। 
কারণ এসব স্থানে সে চাইলেও মুখোশ পরে থাকতে পারবে না । 
তার প্রকৃত অবস্থা লোকজন জানবেই ৷ বিশেষ করে রুমমেট বা 
ক্লাসমেটদের কাছ থেকে সঠিক তথ্য পাওয়া যাবে ৷ 


৩। স্থানীয় মসজিদের ইমাম-মুয়াজ্জিনের কাছ থেকে পাত্রের ব্যাপারে 
সঠিক ধারণা পাওয়া যাবে। কারণ মসজিদের সাথে একটি 
ছেলের সম্পর্ক খুবই গুরুত্বপূর্ণ । 


৪ ৷ পাত্রী চেনার ক্ষেত্রে খুব ভালো একটি উপায় হতে পারে, শাশুড়ীর 
দ্বীনদারি ও আচরণের ব্যাপারে ভালো করে জানা । কারণ মেয়েরা 
বাসায় মায়ের দ্বারা যথেষ্ট প্রভাবিত হয়। ধরুন, খোঁজ নিয়ে 
দেখলেন, মেয়ের বাবার উপর মেয়ের মা খবরদারি করে, 
প্রেশারে রাখে, তুচ্ছজ্ঞান করে, এমতাবস্থায় এটার সম্ভাবনা আছে 
যে, মেয়েটি এসব দেখে অভ্যস্ত হয়ে ভেবেই নিয়েছে, পরিবারের 
কর্তা (বাবা) বিশেষ কেউ না; তার নির্দেশনা বা অভিভাবকতৃ 
তেমন গুরুতৃপূর্ণ কিছু না। তবে, অবশ্যই অনেক মেয়ে এগুলো 
দেখার পরও এসবে প্রভাবিত হয় না, এটাও বাস্তব সত্য । 


৫ ৷ বাবা-মা ও পরিবারের লোকদের সাথে পাব্র/পাত্রীর আচরণ ও 
সম্পর্ক যাচাই করতে পারলে, সেটি দিয়েও অনেক কিছু অনুমান 
করা সম্ভব, ইনশাআল্লাহ । কারণ এই লোকগুলোর সাথে ব্যক্তির 
আসল চরিত্র প্রকাশিত হয়। তাই, এদের সাক্ষ্য গুরুত্বপূর্ণ । নবি 
সাল্লাল্লাহু আলাইহি ওয়াসাল্লাম বলেন, “সর্বোত্তম ব্যক্তি সে-ই, 
যে তার পরিবারের কাছে উত্তম । আমি আমার পরিবারের কাছে 


৮ 


তোমাদের চেয়ে উত্তম ব্যক্তি ৷” [ইমাম ইবনু মাজাহ, আস-সুনান 
১৯৭৭; হাদিসটি সহিহ] 


উমর (রাঃ)-সহ বিভিন্ন জ্ঞানি ব্যক্তি বলেছেন, কয়েকটি সময় 
একজন ব্যক্তিকে প্রকৃত অর্থে চেনা যায়। সেগুলো হলো; তার 
সাথে দীর্ঘ ও কষ্টকর সফরে করলে, তার সাথে লেনদেন করলে, 
তার সাথে রাগারাগি হলে এবং তার প্রতিবেশী হলে । এবার 
খোঁজ নিয়ে দেখতে পারেন, পাত্র-পাত্রীর সাথে এ ধরনের 
অভিজ্ঞতা যাদের সাথে আছে, তাদের মন্তব্য কী! 


তাছাড়া কনে দেখার সময় সামনাসামনি বর এবং কনে একে 
অপরকে কিছু প্রশ্ন করতে পারে। এগুলোর উত্তরের মাধ্যমেও 
ব্যক্তির ব্যাপারে কিছুটা হলেও ধারণা পাওয়া সম্ভব । বিশেষ করে 
যেসব বিষয়ে জিজ্ঞাসা করতে পারে- জীবনের উদ্দেশ্য কী, বিয়ে 
কেন করতে চায়, মাহরাম এবং নন-মাহরাম মেন্টেইন করে চলে 
কি না, সপ্তাহে কয় দিন কুরআন পড়ে, প্রতিদিন বারো রাকাত 
সুন্নাতে মুয়াক্কাদাহ আদায় করে কি না, (কনের ক্ষেত্রে) স্বামীর 
আনুগত্যের ব্যাপারে তার দৃষ্টিভজি এবং স্বামীর আনুগত্যের 
সর্বোচ্চ সীমারেখা জানে কি না ইত্যাদি ৷ তবে, অনেক মানুষ এ 
দেখাতে পারে । তাই, এ বিষয়টা মাথায় রাখা জরুরি ৷ 


আরও কোনো উপায় থাকলে আপনারা কমেন্টে শেয়ার বরতে 
পারেন ৷ অন্যরা উপকৃত হবে, ইনশাআল্লাহ ৷ 


লে 


৭ 


7] কেমন মেয়ে বিয়ে করবেন? এ ব্যাপারে ইসলাম সরাসরি 
যেসব নির্দেশনা প্রদান করে 


১। দ্বীনদার অর্থাৎ ধার্মিক মেয়ে 


নবি সাল্লাল্লাহু আলাইহি ওয়াসাল্লাম বলেছেন, “নারীকে বিবাহ করা 
হয় চারটি বিষয় দেখে । সেগুলো হলো; তার সম্পদ, তার বংশ, তার 
সৌন্দর্য ও তার ধার্মিকতা বা ছ্বীনদারি। তুমি ধার্মিকতা (বেছে 
নেওয়া)-র মাধ্যমে সফলতা অর্জন করো।” [ইমাম বুখারি, 
আস-সাহিহ ৫০৯০; ইমাম মুসলিম, আস-সহিহ ৩৫২৭] 


২। প্ৰেমময়ী ও অধিক সন্তান-প্রসবা মেয়ে 


নবি সাল্লাল্লাহু আলাইহি ওয়াসাল্লাম বলেন, “তোমরা প্রেমময়ী অধিক 
সন্তান-প্রসবা নারীকে বিয়ে করো। কেননা, আমি অন্যান্য 
(নবিগণের) উম্মতের সাথে তোমাদের দ্বারা সংখ্যাধিক্যের গর্ব 
করবো ৷” !ইমাম আবু দাউদ, আস-সুনান ২০৫০; ইমাম আহমাদ, 
আল-মুসনাদ ১৩৫৯৪; হাদিসটি হাসান সহিহ! 


প্রশ্ন আসবে, বিয়ের আগে কীভাবে বুঝবো যে, মেয়েটি প্রেমময়ী এবং 
অধিক সন্তান-এরঁসবা? 


এর উত্তরে হাদিসের ব্যাখ্যাকারগণ বলেন, দুইভাবে এটি জানা যেতে 
পারে। যদি মেয়েটি বিধবা অথবা তালাকপ্রাপ্তা হয়ে থাকে, তাহলে 
সহজেই জানা যাবে, তার আগের দাম্পত্যজীবনের ব্যাপারে খোঁজ 
নিলে। আর যদি কুমারী (অবিবাহিত) হয়, তাহলে সেই মেয়ের 
নিকটাত্মীয় নারীদের মাধ্যমে অনুমান করবে । যেমন- তার মা, বোন 
এবং খালা ৷ তাদের মধ্যে যদি এই দুটো গুণ থাকে, তাহলে এই 


১০ 


মেয়ের মাঝেও এসব গুণ থাকার সম্ভাবনা থাকবে । মোটকথা, এটি 
মোটাদাগে অনুমান করা ৷ হুবহু তো মিলবেও না। 


৩। কুমারী মেয়ে 
নবিজি তাঁর সাহাবিগণের সাথে খুব খোলাখুলি কথা বলতেন ৷ কারণ 
তিনি তাঁদের অত্যন্ত আপনজন ছিলেন ৷ 


করবে । কেননা তাদের মুখ মিষ্ট (কামনাপূর্ণ অথবা বাক্যালাপে 
সুমিষ্ট), তাদের গর্ভ (সন্তানধারণে) অধিক অনুকূল এবং তারা 
অল্পতেই পরিতুষ্ট থাকে ।” !ইমাম ইবনু মাজাহ, আস-সুনান ১৮৬১; 
হাদিসটি হাসান] 


অন্য বর্ণনায় এসেছে, সাহাবি জাবির (রাঃ) একজন বিধবাকে বিয়ে 
করেন ৷ তখন নবিজি বলেছিলেন, “তুমি যদি কুমারী বিয়ে করতে, 
তাহলে তার সাথে খেল-তামাশা করতে পারতে আর সেও তোমার 
সাথে আনন্দ করতে পারতো ৷” [ইমাম বুখারি, আস-সাহিহ ৫০৭৯] 


তখন জাবির (রাঃ) বলেন, আমি এমন একজনকে বিয়ে করতে 
চেয়েছি, যে হবে অভিজ্ঞতাসম্পন্ন, কারণ আমার বাসায় কয়েকজন 
বোন আছে। তখন নবিজি বলেন, তাহলে ঠিক আছে । [ইমাম বুখারি, 
আস-সহিহ ২৩০৯] 

কুমারী বিয়ে করতে বলা হয়েছে মানে এই না যে, বিধবা অথবা 
তালাকপ্রাপ্তা নারী বিয়ে করা যাবে না। বরং সাহাবিগণের সময়ে 
অনেক বিধবা এবং তালাকপ্রাপ্তা নারীকে বিয়ে করার জন্য পুরুষ 
সাহাবিগণ প্রতিযোগিতা শুরু করে দিতেন । এমনকি একমাত্র আয়িশা 


৯৯ 


(রাঃ) বাদে নবিজির সকল স্ত্রীই ছিলেন বিধবা অথবা তালাকপ্রাপ্তা । 
খোদ নবিজি নিজেই অনেক বিধবা নারীকে বিভিন্ন সাহাবির সাথে 
বিয়ে দিয়েছেন ৷ 


আলিমগণ বলেন, সাধারণত কুমারী নারীরা অধিক লাজুক, সরল ও 
ভালোবাসাপ্রবণ হয়। তাদের জীবনে পূর্বে কোনো পুরুষ না আসায় 
স্বামীর ব্যাপারে আবেগ-উচ্ছাস বেশি থাকে। পুরুষরা লাজুক ও 
সহজ-সরল মেয়েদের অধিক পছন্দ করে। যদিও বর্তমান বাস্তবতা 
বেশ নিদারুণ । পুরুষের সঙ্গ থেকে সম্পূর্ণ দূরে থাকা কুমারী নারী 
এখন আগের মতো নেই। আবার নারীসঙ্গ থেকে দূরে থাকা 
অবিবাহিত পুরুষও কমে গেছে। ভাইস ভার্সা । তাই, নবিজি যে সেন্স 
থেকে এই প্রসঙ্গে বলেছিলেন, সেটি বর্তমানে কমই প্রতিফলিত হয়। 


বিধবা নারী অভিজ্ঞতাসম্পন্ন বিধায় বিয়ের ক্ষেত্রে তার সরাসরি 
মতামত ব্যতীত তাকে বিয়ে দেওয়া যাবে না। অন্যদিকে কুমারী 
মেয়ে শুধু রাজি থাকলেই যথেষ্ট । এমনকি সে চুপ থাকলে ধরে 
নেওয়া হবে, সে রাজি । কিন্তু বিধবার ক্ষেত্রে সরাসরি স্পষ্ট অনুমতি 
লাগবে । [ইমাম বুখারি, আস-সহিহ ৬৯৬৮] 


সবকিছুর পর মূল যে কথা আসবে সেটি হলো, সর্বপ্রথম অগ্রাধিকার 
দিতে হবে দ্বীনদারি। প্ৰেমময়ী হওয়া বা কুমারী হওয়া এগুলো পরের 
ব্যাপার । এগুলো বাধ্যতামূলক কিছু নয়। আমরা কেউ যেন এমনটি 
না ভাবি যে, ইসলাম সম্ভবত বিধবাদের ব্যাপারে নেতিবাচক ধারণা 
দিয়েছে । বরং হাদিসে এসেছে, যে বিধবাকে সাহায্যের জন্য লেগে 
থাকে, সে ওই ব্যক্তির মতো, যে রাতভর নামাজ পড়ে অথবা 
একটানা রোজা রেখে যায় । ইমাম বুখারি, আস-সাহিহ ৫৩৫৩] 

আরেকটি বিষয় হলো- বিধবা অথবা তালাকপ্রাপ্তা মানেই 
লাজুকতাহীন, সরলতাহীন বা কম ভালোবাসাপ্রবণ, সেটি বাস্তব নয়। 
আবার সব কুমারীই যে লাজুক, সরল বা প্ৰেমময়ী হবে, তারও 
নিশ্চয়তা নেই। তবে অধিকাংশ ক্ষেত্রে বিষয়টি তেমনই, নবিজি 
যেমনটি বলেছেন ৷ 


1] বর-কনের মধ্যে কারও যদি খারাপ অতীত’ থাকে, তাহলে 
সেটি বলতে সে কি বাধ্যঃ কিংবা বিয়ের পর এটি জেনে গেলে 
কী করণীয়? 


১। প্রথম কথা হলো, কখনও মানুষের কাছে তার গোনাহের ব্যাপারে 
প্ৰশ্ন করতে নেই। এটা অভজ্দ্রতা এবং ইসলামি ম্যানার ও 
শালিনতার লঙ্ঘন ৷ সুতরাং কেউ তার হবু বর/কনেকে এ ধরনের 
প্রশ্ন করে ব্বিত করবে না। এমনকি, কোনো মানুষকেই না । 


আল্লাহ তাআলা কুরআন মাজিদে বলেন_ 


“মন্দ কথার প্রকাশ আল্লাহ পছন্দ করেন না, কেবল যার উপর 
জুলুম করা হয়েছে (তার ব্যাপারটি ভিন্ন) ৷” [সূরা নিসা, আয়াত 
১৪৮] 

২। গুনাহের কথা মানুষকে বলা নিষেধ। সুতরাং, ভালোমানুষী 
দেখিয়ে বিয়ের আগে নিজের খারাপ অতীত বলতে যাবেন না। 
নবি সাল্লাল্লাহু আলাইহি ওয়াসাল্লাম বলেন, “আমার সকল 
উম্মাতকে মাফ করা হবে, তবে মুজাহিররা (গুনাহ প্রকাশকারী) 
ব্যতীত। আর নিশ্চয় এটি খুবই অন্যায় যে, কোনো লোক 
রাতের বেলা (গোপনে গোনাহের) কাজ করলো । এরপর সে 
সকাল করলো এমতাবস্থায় যে, আল্লাহ সেটি ঢেকে রাখলেন । 

৩ 


কিন্ত সে বলে বেড়াতে লাগলো, “হে অমুক! আমি আজ রাতে 
এই এই কাজ করেছি। অথচ সে এমন অবস্থায় রাত 
কাটিয়েছিলো যে, আল্লাহ তার কাজটি ঢেকে রেখেছিলেন, আর 
সে সকালে তার উপর আল্লাহর দেওয়া আবরণ খুলে ফেললো । 
[ইমাম বুখারি, আস-সাহিহ ৬০৬৯ 


বিয়ের আগে যদি হবু বর অথবা কনে অতীতের ব্যাপারে প্রশ্ন 
করে, তবে কি তাকে সেটি বলতে হবে? এর উত্তরে স্বনামধন্য 
দুটো ফাতাওয়া অথরিটি islamqa.info এবং islamqa.org 
(দারুল ইফতা বার্মিংহাম) থেকে বলা হয়েছে, এই প্রশ্নের উত্তরে 
তাকে অতীতের কথা জানানো বাধ্যতামূলক নয়, যদি সে সেই 
গুনাহ থেকে আন্তরিকভাবে তাওবাহ করে থাকে। 


বিয়ের পর যদি স্বামী/স্ত্রী এ ধরনের প্রশ্ন করে, তাহলেও সেটি 
স্বীকার করার বাধ্য-বাধকতা নেই, যদি সেই গুনাহ থেকে 
আন্তরিকভাবে তাওবাহ করা হয়ে থাকে । বরং এক্ষেত্রে জরুরি 
হলো, তাকে মিথ্যা বলা যে, কোনো খারাপ অতীত ছিলো না। এ 
ব্যাপারে বিশুদ্ধ হাদিস আছে যে, স্বামী-স্ত্রী পরস্পরকে সন্তুষ্ট 
করতে মিথ্যা বলতে পারবে । [ইমাম তিরমিযি, আস-সুনান 
১৯৩৯; ইমাম মুসলিম, আস-সাহিহ ৬৫২৭] 

এই মিথ্যার সুযোগ নিয়ে অন্যায় করা, জুলুম করা বা 
বিশ্বাসঘাতকতা করা জায়েয হবে না। এই মিথ্যার ধরন নিয়ে 
অন্য পোস্টে ডিটেইলস আলোচনা করা হবে, ইনশাআল্লাহ ৷ 


৫ ৷ বিয়ের আগে যদি বর অথবা কনে জেনেই যায় যে, তার হবু 


বর/কনের একটা অতীত আছে, তাহলে তার কী করণীয়? 

সহজ উত্তর হলো, এই বিষয়টি একান্তই তার ইচ্ছার সাথে 
সম্পর্কিত। যদি তার হবু বর/কনে ইতোমধ্যে তাওবাহ করে 
থাকে, তাহলে সে বিয়ের দিকে আগাতে পারে । আবার তার রুচি 
না হলে বাদও দিতে পারে । 


বিশেষ করে, যে ছেলে/মেয়ের অতীত রিলেশন থাকে, সে 
সম্পর্কের ব্যাপারে অনেক বেশি এক্সপেরিয়েসড হয় । ফলে তার 
আচরণে একটা গাম্ভীৰ্য থাকে, সতর্কতা থাকে, মার্জিন থাকে । 
অন্যদিকে, যে এসবে কখনও জড়ায়নি, তার মধ্যে থাকে 
সরলতা, স্বতঃস্ফুর্ততা এবং উচ্ছাস । সুতরাং এই দুটোর মাঝে 
মনঃস্তাত্তিক কোনো ছন্দ হলে হতেও পারে । 

তবে, এসব তত্তকথা সবক্ষেত্রে সমান হয় না। বরং উল্টোটাও 
হয় অনেকের ক্ষেত্রে। আমাদের মূল কনসার্ন হওয়া উচিত, 
একজন ব্যক্তির বর্তমান অবস্থা কী? সে বিষয়ে সঠিকভাবে 
অবগত হওয়া । বিশেষ করে, কেউ যদি তাওবাহ করে, তাহলে 
তার অতীত টেনে তাকে কষ্ট দেওয়া জায়েয নেই। হাদিসে 
এসেছে, “অনুতপ্ত হওয়াই (প্রকৃত) তাওবাহ। গুনাহ থেকে 
তাওবাহকারী সেই ব্যক্তির মতো, যার কোনো গুনাহই নেই ৷” 
[ইমাম ইবনু মাজাহ, আস-সুনান ৪২৫০ ও ৪০৫২; শায়খ 
আলবানি, সহিহুল জামি’ ৬৮০৩; হাদিসটি হাসানা 


৬। বর্তমান জামানায় এত ফিতনার মাঝেও যে নিজেকে অনেক কষ্টে 
পবিত্র রেখেছে, সে তো তার মতো কাউকে চাইতেই পারে । 
এটাতে অন্যায়ের কিছু নেই ৷ একদিকে কারও “খারাপ অতীত’ 


১৫ 


জানতে চাওয়ার সুযোগ নেই, অন্যদিকে নিজের মতো পরিচ্ছন্ন 
অতীতের কাউকে পাওয়ার তীব্র বাসনা_ এর সমাধান কী? 


উত্তরে বলবো; তাওবাহ করে, অনুশোচিত হয়ে আল্লাহর দিকে 
ফিরে আসার পরও যদি কারও “খারাপ অতীত’ আপনি মানতে 
না পারেন, তাহলে তার সাথে বিয়ের কথা বলার সময় সরাসরি 
বলে দিন এটা, যাতে সে সহজে সিদ্ধান্ত নিতে পারে । তাহলে 
হয়তো সে যেকোনো কারণ দেখিয়ে বিয়ের আলোচনা থামিয়ে 
দিতে পারে (নিজের খারাপ অতীত শেয়ার করবে না; করা 
উচিতও না, বরং অন্য কোনো কারণ দেখাবে) ৷ মূলকথা, বিয়ের 
আলোচনার সময়ই এসব বিষয় শেষ করে ফেলতে হবে । বিয়ের 
পর যদি এসব নিয়ে ওঠতে-বসতে কথা শোনান, খোঁটা দেন, 
তাহলে সেটি হবে চরম অভদ্রতা আর ছোটলোকী । 


আল্লাহ আমাদেরকে বুঝার তাওফিক দিন । 


7] বিয়ের আগে পাত্র-পাত্রীর যে বিষয়গুলো গুরুতের সাথে 
বিবেচনা করতে হয়, তার মধ্যে ‘কুফু’ অন্যতম। এ বিষয়ে 
বিস্তারিত জেনে নিন। 

আরবি ‘কুফু’ শব্দের অর্থ সমতা, সাদৃশ্য, সমকক্ষতা ইত্যাদি । 

বিয়েতে বর-কনের মাঝে সমতাবিধানকে আরবিতে ‘কুফু’ বলা হয়। 

স্বামী-স্ত্রীর বিবাহিত জীবনের দীর্ঘ পথচলা যেন সুখের হয় এবং 
পারস্পরিক বোঝাপড়া ভালো হয়, সেজন্য কুফু গুরুত্বপূর্ণ । 


রাসূলুল্লাহ সাল্লাল্লাহু আলাইহি ওয়া সাল্লাম বলেন, “তোমরা 
ভবিষ্যতের বংশধরদের জন্য (জীবনসঙ্গী) বাছাই করো, সমতা 


(কুফু) বিবেচনায় বিবাহ করো এবং বিবাহ দিতেও সমতার প্রতি 
লক্ষ্য রাখো ৷” (ইমাম ইবনু মাজাহ, আস-সুনান ১৯৬৮; হাদিসটি 
হাসান] 

কথা হলো, কোন কোন ক্ষেত্রে কুফু বিবেচনা করতে হবে? 
আলিমগণের একটি অংশ চারটি বিষয়কে কুফুর অন্তর্ভুক্ত বলেছেন। 
সেগুলো হলো- ছ্বীনদারি, স্বাধীন হওয়া (ক্রীতদাস না হওয়া), 
বংশমর্যাদা এবং পেশা ৷ 

তাঁদের মতে, অতি উচ্চ বংশের কারও সাথে একদম নিচু বংশের 
কারও বিবাহ না দেওয়া উচিত৷ এমনকি সাহাবিগণের মাঝেও এসব 
কারণে অমিল হয়েছে (তবে, সেটি কিছু সাহাবির ক্ষেত্রে হয়েছে)। 
যেমন- নবিজির মুক্ত দাস যায়েদ (রাঃ)-এর সাথে কুরাইশ বংশের 
রমণী যাইনাব (রাঃ)-এর বিবাহ বেশিদিন স্থায়ী হয়নি । কারণ তাঁদের 
রুচি ভিন্ন ভিন্ন ছিলো । 

ইমাম মালিক (রাহ.)-সহ অনেক আলিম কেবল ছ্বীনদারির ক্ষেত্রে 
বর-কনের মাঝে সমতাবিধানকে জরুরি বলেছেন। এই মতটিই 
সবচেয়ে উত্তম । 

এবং দুশ্চরিত্র পুরুষরা দুশ্চরিত্রা নারীদের জন্য । নেককার নারীরা 
নেককার পুরুষদের জন্য এবং নেককার পুরুষরা নেককার নারীদের 
জন্য ৷” [সূরা নুর, আয়াত ২৬! 

সেরা তিনজন ধনী সাহাবির একজন কুরাইশ বংশের আবদুর রহমান 
বিন আউফ (রাঃ)-এর বোনকে নবিজি বিয়ে দেন দাসতৃ থেকে মুক্ত 


হওয়া বিলাল (রাঃ)-এর সাথে। এমন অসম বিবাহের ঘটনা 
সাহাবিগণের মাঝে অনেক ছিলো । 


করে না। অল্প কিছু ক্ষেত্রে ব্যতিক্রম ঘটে । সেজন্য নবিজি 
দ্বীনদারিকে গুরুত্ব দিয়েছেন। 


রাসূলুল্লাহ্‌ সাল্লাল্লাহু আলাইহি ওয়াসাল্লাম বলেন, “তোমরা যে 
ছেলের ছ্বীনদারি ও চরিত্রের ব্যাপারে সন্তুষ্ট হতে পারবে, সে যদি 
প্রস্তাব দেয়, তাহলে তার কাছে (তোমাদের মেয়েকে) বিয়ে দিয়ে 
দাও। যদি তা না করো, তবে পৃথিবীতে মহাবিপর্যয় সৃষ্টি হবে ।” 
সাহাবিগণ বলেন, “যদি তার মাঝে কিছু ক্রটি থাকে?’ নবিজি তখন 
আগের কথারই পুনরাবৃত্তি করেন। [ইমাম তিরমিযি, আস-সুনান 
১০৮৫; হাদিসটি হাসান সহিহা 


বিদায় হজ্বের ভাষণে রাসূলুল্লাহ্‌ সাল্লাল্লাহু আলাইহি ওয়াসাল্লাম 
স্পষ্টভাবে ঘোষণা দিয়েছেন, “মনে রেখো! আরবের ওপর কোনো 
অনারবের শ্রেষ্ঠত্ব নেই এবং অনারবের ওপরও কোনো আরবের 
শ্রেষ্ঠ নেই। কোনো কৃষ্ণাঙ্গের ওপর শ্রেতাঙ্গের শ্রেষ্ঠত্ব নেই এবং 
কোনো শ্বেতাঙ্গের ওপর কৃষ্ণাঙ্গের শ্রেষ্ঠত নেই। শ্রেষ্ঠত্ব লাভ করা 
যায় কেবল তাকওয়া তথা আল্লাহ-ভীতির মাধ্যমে ৷” [ইমাম আহমাদ, 
আল-মুসনাদ ২৩৪৮৯; হাদিসটি সহিহ। 


উপসংহার 


কুফুর বিষয়টি দ্বীনদারির ক্ষেত্রে খুবই জরুরি। কারণ একজন 
পাপাচারী ব্যক্তির সাথে একজন দ্বীনদার ব্যক্তির দৃষ্টিভজিগত পার্থক্য 


১৮ 


অনিবাৰ্য । আর, দ্বীনদারি ঠিক থাকলে বংশমর্ধাদা বা অন্য বিষয়গুলো 
মানিয়ে নেওয়া যায়। তবুও বংশমর্যাদার বিষয়টি ফেলনা নয়। 
বিশেষত, বর্তমান সময়ে তো প্রকৃত দ্বীনদার পাওয়াই কঠিন ৷ সেজন্য 
দুটো পরিবারের মাঝে উত্তম বন্ধন কায়েম রাখার স্বার্থে বংশমর্যাদা 
এবং অন্যান্য দিকে কিছুটা হলেও নজর দেওয়া ভালো। তবে, 
অবশ্যই অবশ্যই দ্বীনদারিকে সবার আগে রাখতে হবে ৷ তবে, জেনে 
রাখবেন, কুফু জিনিসটা বিয়ে হওয়া বা না হওয়ার মতো কিছু নয়। 
এটি উচিত-অনুচিত ও উত্তম-অনুত্তমের ব্যাপার মাত্র ৷ কুফু না মেনে 
বিয়ে করলেও বিয়ে হয়ে যাবে। 


7 বিয়ের জন্য একজন মেয়েকে কতটুকু দেখা যাবে? লুকিয়ে 
দেখা যাবে? 


প্রথম কথা হলো, বিয়ের উদ্দেশ্যে কনে দেখা মুস্তাহাব উেত্তম)। এক 
ব্যক্তি নবিজির নিকট এসে তাকে বলেন যে, তিনি আনসার 
সম্প্রদায়ের এক মেয়েকে বিবাহ করার সিদ্ধান্ত নিয়েছেন। তখন 
রাসূলুল্লাহ সাল্লাল্লাহু আলাইহি ওয়া সাল্লাম তাকে বললেন, “তুমি কি 
তাকে দেখেছো?” তিনি বলেন, “না” । তখন নবিজি বললেন, “যাও! 
তুমি তাকে (আগে) দেখে নাও।” [ইমাম মুসলিম, আস-সহিহ 
৩৩৭৬] 


মুগিরা ইবনু শু'বা বলেন, রাসুলুলাহ সাল্লাল্লাহু আলাইহি ওয়া 
সাল্লামের সময় আমি এক নারীকে বিবাহ করার প্রস্তাব দিলাম । তখন 
নবিজি বলেন, “তুমি তাকে দেখে নাও । কেননা, এতে তোমাদের 


১৯ 


মধ্যে ভালবাসা (আগ্রহ) তৈরি হবে ।” [ইমাম নাসায়ি, আস-সুনান 
৩২৩৫; হাদিসটি সহিহ] 


বিয়ের উদ্দেশ্য ঠিক থাকলে কনেকে আড়ালে লুকিয়ে থেকেও দেখা 
যাবে 


জাবির (রাঃ) বলেন, রাসূলুল্লাহ সাল্লাল্লাহু আলাইহি ওয়া সাল্লাম 
দেবে, সম্ভব হলে সে তার এমন কিছু দেখে নেবে, যা তাকে বিবাহে 
উৎসাহিত করে ।” বর্ণনাকারী বলেন, “আমি একটি মেয়েকে বিয়ের 
প্রস্তাব দেওয়ার পর তাকে দেখার আকাজ্ষা গোপন রেখেছিলাম । 
অতঃপর আমি তার মাঝে এমন কিছু দেখি, যা আমাকে তাকে বিয়ে 
করতে আকৃষ্ট করে । অতঃপর আমি তাকে বিয়ে করি ৷’ [ইমাম আবু 
দাউদ, আস-সুনান ২০৮২; হাদিসটি হাসান] 


মুহাম্মাদ বিন সালামাহ (রাঃ) বলেন, আমি এক নারীকে বিবাহের 
প্রস্তাব পাঠালাম । আমি তাকে দেখার জন্যে চুপিসারে তার বাগানে 
যাতায়াত করতাম এবং সেখানে (একদিন) তাকে দেখে ফেললাম । 
তাকে বলা হলো, “রাসুলের সাহাবি হয়ে আপনি এই কাজ করলেন? 
তিনি বলেন, আমি রাসূলুল্লাহ সাল্লাল্লাহু আলাইহি ওয়া সাল্লামকে 
করার প্রস্তাব দানের আগ্রহ সৃষ্টি করেন, তখন তাকে দেখে নেওয়াতে 
দোষের কিছু নেই।” !ইমাম ইবনু মাজাহ, আস-সুনান ১৮৬৪; 
হাদিসটি সাহিহ] 


অন্য বর্ণনায় এটাও এসেছে যে, তার (মেয়ের) অজান্তেও যদি তাকে 
দেখা হয়, তাহলে গোনাহ হবে না। [ইমাম তহাবি, শারহু মাঁআনিল 
আসার ২৪২৭; হাদিসের সনদ সহিহা 


কনেকে কতটুকু দেখা যাবে? আর হবু বরকে কনে কতটুকু দেখতে 
পারবে? 


হবু বরের নাভী থেকে হাঁটু অর্থাৎ সতরের অংশটুকু বাদে বাকি 
সবকিছুই কনে দেখতে পারবে ৷ এ ব্যাপারে আলিমগণ একমত ৷ 


কনের চেহারা এবং কজি পর্যন্ত হাত দেখার ব্যাপারে প্রায় সবাই 
একমত ৷ ইমাম নববি (রাহ.) বলেন, চেহারা দেখার দ্বারা মেয়ের 
গঠন (ত্রিম-হ্যালদি ইত্যাদি) বুঝা যায় । 


তবে, ইমাম আবু হানিফা (রাঃ)-এর মতে, এগুলোর পাশাপাশি তার 
গোড়ালি থেকে পায়ের নিচের অংশও দেখা যাবে । 


এ ব্যাপারে হাম্বলি মাযহাবের আলিমগণের মু'্তামাদ মত হলো, 
একজন মেয়ে ঘরোয়া পরিবেশে পরিবারের সদস্যদের সামনে যে 
অবস্থায় থাকে, সে অবস্থায় দেখা যাবে। যেমনঃ তার হাত (কনুই 
পৰ্যন্ত), চেহারা, ঘাড়, পা ইত্যাদি। 


তবে, আলিমগণ বলেছেন, তার দিকে কামনার দৃষ্টিতে তাকাবে না। 
বরং স্বাভাবিক দৃষ্টি দেবে। আর, যেহেতু এটা বিবাহের সিদ্ধান্ত 
নেওয়ার মতো গুরুত্বপূর্ণ বিষয়ের জন্য, সেহেতু বারবার তাকালেও 
কোনো গোনাহ হবে না। 

কনে দেখতে গিয়ে যে ভুলগুলো হয় 


কোনোভাবেই কনেকে বরপক্ষের কোনো পুরুষ দেখতে পারবে না। 
এমনকি বরের বাবাও নয় । শুধু বর দেখবে ৷ বিয়ের কনে দেখার সব 
হাদিসে নির্দিষ্টভাবে শুধু বরের কথাই এসেছে। তবে, বরের নারী 
আত্মীয়রা ইচ্ছামত দেখতে পারবে ৷ এতে কোনো বাধা-নিষেধ সেই ৷ 


কোনোভাবেই বিয়ের আগে বর-কনে নিরবে একত্র হতে পারবে না। 
যতই কথা বলার প্রয়োজন হোক, অবশ্যই সেই মেয়ের কোনো 
মাহরাম পুরুষ সামনে থাকতে হবে। অথবা, অন্তত মাহরামের 
চোখের সামনে, সামান্য দুরে, স্বল্প সময়ে বিশেষ কথা হতে পারে, 
যদি কিছু বলার বা জানার থাকে । কারণ হাদিসে বলা হয়েছে, 
নিরিবিলিতে একত্র না হয়৷” [ইমাম বুখারি, আস-সাহিহ ৫২৩৩] 


অন্য হাদিসে এসেছে, “যখন কোনো পুরুষ কোনো নারীর সাথে 
নিরবে একত্র হয়, তখন তাদের তৃতীয়জন হয় শয়তান ৷” [ইমাম 
তিরমিযি, আস-সুনান ১১৭২; হাদিসটি সহিহ] 

আর, অবশ্যই এটা বলার অপেক্ষা রাখে না যে, ফিয়ান্সের (হবু 
বর-বউ) সাথে বিয়ের আগে ঘোরাঘুরি করা যাবে না। হাদিসে 
এসেছে, “কোনো নারী যেন তার মাহরাম ব্যতীত সফর না করে।” 
[ইমাম বুখারি, আস-সহিহ ১৮৬২1 

কনের ছবি দেওয়া যাবে না। তবে, কনেপক্ষের কোনো মাহরাম 
পুরুষ তার নিজের মোবাইলে পাত্রকে কনের ছবি দেখাতে পারে। 
কিন্তু ছবি তাকে পাঠাবে না। 


২২ 


7 বিয়ে করার জন্য একটি ছেলের শারীরিক ও আর্থিক ‘সামৰ্থ্য’ 
ন্যুনতম কতটুকু হওয়া জরুরি? বিষয়টি কি আসলেই এত 
কঠিন ও জটিল? 


প্রথমে আসি শারীরিক সামর্থ্যের ব্যাপারে । ইসলামি শরিয়াহ মতে, 
যখন থেকে একটি ছেলের ঘুমের মধ্যে স্বপ্নদোষ হয়, তখন থেকেই 
সে বালেগ হয়ে যায়; বাংলায় যাকে আমরা প্রাপ্তবয়স্ক (৪0010) বলি। 
তখন থেকেই তার উপর শরিয়তের প্রতিটি বিধান মানা ফরজ হয়ে 
যায় এবং সে বিয়ের ব্যাপারে উপযুক্ত সাব্যস্ত হয়। যদি বালেগ 
হওয়ার পর কোনো ছেলের মাঝে যৌন সমস্যা দেখা দেয়, অথবা 
নারীদের প্রতি আগ্রহবোধ না করে কিংবা পুরুষতৃহীনতার সম্ভাবনা 
থাকে, তখন তার জন্য বিয়ে করা জায়েয নেই । বরং সে চিকিৎসা 
নেবে, সুস্থ হবে, এরপর বিয়ের চিন্তা করবে । আর, যদি সে অন্য 
দশটি ছেলের মতো সুস্থ ও স্বাভাবিক জীবনযাপন করে, নারীদের 
প্রতি যৌন কামনা অনুভব করে এবং সঙ্গীর অভাববোধ করে, তাহলে 
তাকে বিয়ের ব্যাপারে “শারীরিকভাবে সক্ষম’ হিসেবে ধরে নেওয়া 
হবে ৷ অর্থাৎ, যৌন অক্ষমতার ব্যাপারটি ব্যতিক্রমী কেইস । একমাত্র 
যে রোগী, সে ব্যতীত অন্যদেরকে শারীরিকভাবে সক্ষম হিসেবে ধরে 
নেওয়া হবে। কারণ বিয়ের আগে হারাম পন্থায় যৌনতা করে 
নিজেকে প্রমাণ করার কথা ইসলাম বলে না। ছেলে যদি সহবাসের 
ব্যাপারে আত্মবিশ্বাসী থাকে, তাহলেই যথেষ্ট ৷ 

এরপর আসি, আর্থিক সামর্থ্যের ব্যাপারে । 

রাসূল সাল্লাল্লাহু আলাইহি ওয়াসাল্লাম বলেন, “হে যুবকের দল! 
তোমাদের মধ্যে যে বিয়ের সামর্থ্য রাখে, সে যেন বিয়ে করে নেয় 

এবং যে বিয়ের সামর্থ্য রাখে না, সে যেন রোজা রাখে । কেননা, 
রোজা যৌন কামনাকে দমন করে ।” ইমাম বুখারি, আস-সহিহ 
৫০৬৫] 

অর্থাৎ, কোনো ছেলে যদি বউয়ের ভরণপোষণ দেওয়ার ব্যাপারে 
সামর্থ্য না রাখে, তাহলে আপাতত সে অপেক্ষা করবে ৷ ভরণপোষণ 
বলতে, কমপক্ষে বউয়ের খাবার, কাপড় এবং বাসস্থান নিশ্চিত 
করতে হবে । 


তবে, এ ব্যাপারে সহজ কথা হলো; কোনো ছেলে যদি আর্থিকভাবে 
খুব দুর্বলও হয়, কিন্তু পরিশ্রমী ও উদ্যমী হয়, হালাল উপার্জনের 
ব্যাপারে অলসতা না করে এবং পরিবারের ভরণ-পোষণ নিশ্চিত 
বাধা নেই। যেমনঃ আলি (রাঃ)-এর কাছে নবি সাল্লাল্লাহু আলাইহি 
ওয়াসাল্লাম তাঁর সবচেয়ে আদরের কন্যা ফাতিমা (রাঃ)-কে বিয়ে 
দিয়েছিলেন। অথচ আলি (রাঃ) তখন অত্যন্ত দরিদ্র ছিলেন । সহিহ 
বুখারিতে (৫১৩৫ নং হাদিস) এসেছে, একজন দরিদ্র সাহাবির সাথে 
নবিজি এক নারীকে বিয়ে দিয়েছিলেন । সেই সাহাবির কিছুই ছিলো 
না। ফলে, বউকে কুরআন শেখানোর শর্তে (অর্থাৎ এটিকে মোহরানা 
বানিয়ে) বিয়ে দেন। নবিজি তার আর্থিক দুরবস্থার কারণে তাকে 
জিজ্ঞাসা করেছিলেন, “তোমার কাছে কি একটা লোহার আংটিও 
নেই? তখন সেটিও ছিলো না সেই সাহাবির কাছে। 


সহজ কথা হলো- বর্তমানে যেমন আমাদের অনেকের একটা ফিক্সড 
ইনকামের ব্যবস্থা থাকে, সাহাবিদের মধ্যে তেমনটা ছিলো না। 
তাঁদের অনেকেই দিন এনে দিন খেতেন ৷ তাই, উপস্থিত সময়ে যদি 

সেরকম অর্থ-সম্পদ না থাকে, কিন্ত সে হালাল উপার্জনে অভ্যস্ত 
থাকে আর কনে তার এই অবস্থাটি মেনে নেয়, তাহলে তার বিয়ে 
করতে কোনো বাধা নেই, যদিও সে অত্যন্ত দরিদ্র হয়। 


আর্থিক সামর্থ্যের ব্যাপারে অসাধারণ আলোচনা পাবেন শায়খ 
মুহাম্মাদ সলিহ আল মুনাজ্জিদ পরিচালিত 1[9181709. থেকে । লিংক: 
https://islamqa.info/en/answers/181556/the-hadeeth-whoe 
ver-among-you-can-afford-it-let-him-get-married-does-n 
ot-mean-that-one-who-is-poor-cannot-get-married 

আল্লাহ তা'আলা বলেন, “তোমাদের মধ্যে যারা বিবাহহীন, তাদের 
বিয়ে দাও এবং তোমাদের দাস ও দাসীদের মধ্যে যারা সৎ, 
তাদেরকেও ৷ তারা অভাবগ্রস্ত হলে, আল্লাহ নিজ অনুগ্রহে তাদেরকে 
অভাবমুক্ত করবেন; আল্লাহ তো প্রাচুর্যময়, সর্বজ্ঞ ৷” [সূরা নুর, আয়াত 
৩২/ 

রাসূল সাল্লাল্লাহু আলাইহি ওয়া সাল্লাম বলেছেন, “আল্লাহ্‌ তাঁআলা 
তিন শ্রেণির মানুষকে সাহায্য করা নিজের কর্তব্য হিসেবে নির্ধারণ 
করেছেন ৷ (১) আল্লাহর পথে জিহাদকারী; (২) চুক্তিবদ্ধ গোলাম, যে 
চুক্তির অর্থ পরিশোধের ইচ্ছা করে এবং (৩) বিবাহে আগ্রহী ব্যক্তি, 
যে (বিয়ের মাধ্যমে) পবিত্র জীবন যাপন করতে চায়।” [ইমাম 
তিরমিযি, আস-সুনান ১৬৫৫; হাদিসটি হাসান] 

7] বিয়ের সিদ্ধান্ত নেওয়ার আগে ইস্তিখারা করুন, তাহলে 
মনোবল দৃঢ় থাকবে ইনশাআল্লাহ 


নবিজির আপন চাচাতো বোন ছিলেন যাইনাব বিনতে জাহাশ (রাঃ) । 
নবিজি প্রথমে তাঁকে বিয়ে দেন যায়েদ বিন হারিসা (রাঃ)-এর সাথে। 
কিন্ত তাঁদের মাঝে বনিবনা হয়নি, তাই তালাক হয়ে যায়। এরপর 
নবিজি নিজে তাঁকে বিয়ের প্রস্তাব পাঠান। তখন যাইনাব (রাঃ) 
ইস্তিখারা করার জন্য সময় চেয়ে নেন এবং তৎক্ষণাৎ নামাজে দাঁড়িয়ে 
যান ৷ [ইমাম নাসায়ি, আস-সুনান ৩২৫১; হাদিসটি সহিহ] 


ব্যাপারে বিশুদ্ধ হাদিস রয়েছে । জাবির ইবনু আবদিল্লাহ (রাঃ) বলেন, 
‘রাসূলুল্লাহ সাল্লাল্লাহু আলাইহি ওয়াসাল্লাম আমাদেরকে প্রতিটি কাজে 
(সিদ্ধান্ত গ্রহণের ক্ষেত্রে) ইস্তিখারা করতে শেখাতেন, যেভাবে তিনি 
আমাদের কুরআনের সুরা শেখাতেন ৷’ (ইমাম বুখারি, আস-সহিহ 
১১৬২] 

প্ৰশ্ন আসবে, ইস্তিখারা কী? 


সহজ কথায় ইস্তিখারা মানে কল্যাণ কামনা করা, সঠিক 
দিক-নির্দেশনা কামনা করা । অর্থাৎ, কোনো কাজের কল্যাণ কামনায় 
দুই রাকাত নফল নামাজ পড়ে আল্লাহর কাছে হাদিসে বর্ণিত দু'আটি 
পড়ে আল্লাহর কাছে কল্যাণ কামনা করা । 

(১) কোনো কাজ করতে যাচ্ছেন, কিন্তু সেটি আপনার জন্য কতটুকু 
ঠিক-বেঠিক তা জানেন না, তখন সেই কাজটিতে যাতে আল্লাহ 
কল্যাণ দেন, সেজন্য ইস্তিখারা করা । আর, যদি তাতে আপনার 
জন্য কল্যাণ না থাকে, তাহলে যেন তিনি এটি থেকে আপনাকে 
দূরে রাখেন। 


(২) দুটো একই ধরনের কাজ সামনে উপস্থিত। আপনি বুঝতে 
পারছেন না, কোন কাজটি গ্রহণ করবেন আর কোনটি বাদ 
দেবেন। তখন আল্লাহর কাছে ইস্তিখারা করবেন, আপনার জন্য 
যেটি উত্তম ও বেটার, সেটিই যেন করার তাওফিক দেন। 
ধরুন, একসাথে দুটো জবের অফার এসেছে, দুটো বিয়ের 
প্রস্তাব এসেছে, দুটো ট্যুরের সুযোগ এসেছে, তখন কোনটি 
গ্রহণ করবেন, তা নিয়ে কনফিউশানে পড়ে গেছেন। তখন 
ইস্তিখারা করবেন ৷ 


ইস্তিখারা করলে মানসিক তৃপ্তি পাওয়া যায়, মনোবল চাঙ্গা হয়, ফলে 
সিদ্ধান্ত নেওয়া খুব সহজ হয়ে যায়। তাই, বিয়ের ক্ষেত্রে ইস্তিখারা 
করে নিতে ভুল করবেন না। ইস্তিখারার মাধ্যমে দু'আ করে 
আল্লাহকে বলবেন, “হে আল্লাহ! এই পাত্র/পাত্রীর মাঝে যদি আমার 
জন্য কল্যাণ থাকে, তাহলে তাকে আমার জন্য কবুল করুন। না হয়, 
যে পাত্রের/পাত্রীর মাঝে আমার কল্যাণ আছে, তাকে ব্যবস্থা করে 
দিন ৷’ (এটা একটা স্যাম্পল, আপনারা আরও সুন্দর ভাষায় বলবেন) 

নিয়ম হলো- প্রথমে নিজের আকল-বুদ্ধি দিয়ে বিষয়টি আগে 
বিবেচনা করা, এরপর যোগ্য ব্যক্তিদের সাথে পরামর্শ করা, সর্বশেষ 
ইস্তিখারা করে সিদ্ধান্ত চূড়ান্ত করা । 


নামাজ পড়বেন। নিয়ত মনের ইচ্ছার ব্যাপার, মুখ ফুটে কিছু বলতে 
হবে না। এরপর সাধারণ নফলের মতোই দুই রাকাত নফল 
পড়বেন। অতঃপর সিজদায় কিংবা সালাম ফেরানোর আগে কিংবা 
নামাজ শেষে ইস্তিখারার দু'আটি পড়বেন । তিন স্থানের যেকোনো 
স্থানেই পড়তে পারেন । 


ইস্তিখারার দু‘আর মধ্যে “হাযাল আমরা’ (এর অর্থঃ এই কাজটি)-এর 
স্থানে পড়তে পারেন “হাযাল ফুলান' (এই পুরুষ, অর্থাৎ যার সাথে 
বিয়ের ব্যাপারে কথা হচ্ছে) অথবা “হাযিহিল ফুলানাহ* (এই নারী, 
অর্থাৎ যার সাথে বিয়ের ব্যাপারে কথা হচ্ছে) ৷ কিংবা বলতে পারেন, 
“হাযিহিস সিলাহ' (এই বন্ধন, অর্থাৎ বিয়ে)। 


7 জীবনসঙ্গী নির্বাচন করতে গিয়ে আমরা অনেকেই একটি বড় 
ভুল করি। সেটি হলো, কারো বাহ্যিক দ্বীনদারি/ভালোমানুষী 
দেখে তার ব্যাপারে প্রচণ্ড মুগ্ধ হয়ে যাওয়া। এ প্রসঙ্গে 
কয়েকটি গুরুত্বপূর্ণ কথা 


আল্লাহ সুবহানাহু ওয়া তা'আলা বলেন_ 


“তোমাদের কাছে হয়তো কোনো একটি বিষয় পছন্দনীয় নয়, অথচ 
তা তোমাদের জন্য কল্যাণকর ৷ আর হয়তো কোনো একটি বিষয় 
তোমাদের কাছে পছন্দনীয়, অথচ তোমাদের জন্য তা অকল্যাণকর। 

বস্তুত আল্লাহই জানেন, তোমরা জান না।” [সূরা বাকারা, আয়াত 
২১৬ 


এক. 


যে ছেলেকে বাহ্যিকভাবে দেখে আপনি দুর্বল হয়ে গেছেন, তার 
অভ্যন্তরীণ দ্বীনদারির অবস্থা তেমন ভালো না-ও হতে পারে। হতে 
পারে, সে নামাজের ব্যাপারে উদাসীন। বিশেষত ফরজের বাইরে 
সুন্নাতে মুয়াক্কাদা নামাজের ব্যাপারে তার মধ্যে হয়তো তেমন 
সিরিয়াসনেস নেই ৷ হতে পারে, সে দৃষ্টির হেফাজত করে না, গাইরে 
মাহরাম মেন্টেইন করে না। এমনও হতে পারে, সে আসলে প্রচণ্ড 
অহংকারী, স্ত্রীর মতামতকে ভবিষ্যতে পাত্তাও দেবে না। অপরদিকে 
এমনও হতে পারে, আপনার বাছাইকৃত মেয়েটি গায়রে মাহরাম 
মেন্টেইন করে না। হয়তো সে গিবত করাকে নিজের অভ্যাসে 
পরিণত করেছে। হতে পারে, সে বিভিন্ন সিরিয়াল দেখায় 
মারাত্মকভাবে আসক্ত । এমনও হতে পারে, সে বাবা-মারই আনুগত্য 
করে না; ভবিষ্যতে আপনার কথা শুনবে, তারও নিশ্চয়তা নেই। 
এমন অনেক অজানা সমস্যা থাকতে পারে, যেগুলো জানতে পারলে 
তার প্রতি আপনার মুগ্ধতা থাকবে না। 


দুই. 
এ-তো গেলো, তার অভ্যন্তরীণ দ্বীনদারির অবস্থা। তার দুনিয়ার 
জীবনেও হয়তো বড় কোনো দুর্বলতা আছে, যা আপনি বাহ্যিকভাবে 


বুঝতে পারছেন না। হতে পারে, তার চোখ দুটো দুনিয়াবি 
কামনা-বাসনায় পরিপূর্ণ, যা সে অন্যকে বুঝতে দেয় না। তার মধ্যে 

থাকতে পারে বিরক্তিকর কোন বদ-অভ্যাস, যা তার সাথে গভীরভাবে 
না মেশা পর্যন্ত কেউ বুঝতে পারবে না। 


তিন. 


শুরুর কথাগুলোতে ফিরে যাই । যার বাহ্যিক দ্বীনদারি দেখে আপনি 
মুগ্ধ, তার অজানা অনেক সমস্যা আপনি জানেন না। ফলে আপনার 
মুগ্ধতা দিনে দিনে এতটাই বেড়ে যাচ্ছে যে, আপনি ভাবতেও 
পারছেন না, আল্লাহ সুবহানাহু ওয়া তা'আলা তার চেয়েও দ্বীনদার, 
কল্যাণকর এবং বেটার কাউকে আপনার জন্য মিলিয়ে দিতে পারেন। 
ব্যক্তিবিশেষের প্রতি মুগ্ধতার কারণে আপনি নিজেকে এক পর্যায়ে 
খুবই সস্তা ভাবতে শুরু করবেন। এমনকি আপনার ভেতর থেকে 
আত্মমর্যাদাবোধের মতো গুরুত্বপূর্ণ গুণটি নিঃশেষ হতে থাকবে ৷ 

চার. 

তাহলে সমাধান কী? 

ইসলামই সমাধান ৷ ইসলাম আমাদের শিক্ষা দিয়েছে, ব্যক্তিবিশেষের 
জন্য পাগলপারা হওয়া যাবে না; বরং চক্ষুশীতলকারী কাউকে 
জীবনসঙ্গী হিসেবে পাওয়ার জন্য আল্লাহর কাছে চাইতে হবে ৷ 
চক্ষুশীতলকারী মানে কি? এর মানে, যাকে দেখলে আপনার চোখ 
শীতল হয়ে যাবে! আপনি তাকে দেখলে তৃপ্তি পাবেন। তার 
সাহচর্যকে নিয়ামত মনে করবেন। ‘চক্ষুশীতলকারী’ এমন একটি 
ব্যাপক অর্থবোধক শব্দ, যা ব্যক্তির মধ্যে দ্বীনি ও দুনিয়াবি 
কল্যাণসমূহকে অন্তর্ভুক্ত করে । এক্ষেত্রে কোনো ব্যক্তিবিশেষকে নয়, 
সাধারণভাবে এই গুণবিশিষ্ট কাউকে আল্লাহর নিকট চাইতে হবে 

বেশি করে । মাথা থেকে এই ধারণা সরাতে হবে যে, “অমুকের চেয়ে 
ভালো কীভাবে পাব? অমুক তো আমার পরীক্ষিত’ ইত্যাদি৷ আল্লাহর 
কাছে বলুন, “আল্লাহ! আমার জন্য যে উত্তম হবে, তাকেই মিলিয়ে 
দিন ৷’ আরো বলবেন, “এমন কাউকে মিলিয়ে দিন, যার উপর আপনি 
সন্তুষ্ট এবং আমরা নিজেরাও একে অপরের উপর সন্তুষ্ট থাকবো ৷” 
এভাবে কাউকে নির্দিষ্ট না করে ব্যাপকভাবে আল্লাহর কাছে চান। 
নেই। 


প্রশ্ন আসতে পারে; তাহলে কি ‘নির্দিষ্ট’ কাউকে আল্লাহর কাছে চাওয়া 
জায়েয নেই? উত্তরে আলিমগণ বলেন, হ্যাঁ জায়েয । বিশেষত, কারও 
ব্যাপারে খুব ভালো জানাশোনা থাকলে, তাকে আল্লাহর কাছে 
চাওয়াতে দোষের কিছু নেই ৷ কিন্তু সমস্যা হলো, আমরা অনেকেই 
এক্ষেত্রে আবেগের কাছে হেরে যাই। বাহ্যিক কিছু বৈশিষ্ট্য দেখে 
ফিদা হয়ে যাই। তাই, নিরাপদ হলো, আল্লাহর কাছেই নিজের 
পছন্দকে সোপর্দ করে দেওয়া । তার মানে কিন্ত এই না যে, আমরা 
খোঁজখবর নেবো না। অবশ্যই নেবো ৷ আর, অবশ্যই ইস্তিখারা না 
করে চূড়ান্ত সিদ্ধান্ত নেবো না। 

পাঁচ. 

আল্লাহর নির্ধারিত তাকদিরকে কেউ অতিক্রম করতে পারবে না। 
স্বাভাবিক দৃষ্টিতে যতই সম্ভাবনাময় মনে হোক-না কেন, তাকদিরের 
ফয়সালা না থাকলে নির্দিষ্ট কাউকে জীবনসঙ্গী হিসেবে পাওয়া সম্ভব 
নয়। এমতাবস্থায়, আমরা যখন কাউকে নিয়ে স্বপ্ন দেখতে শুরু করি, 
আর সেই স্বপ্নটা ভাগ্যের বাস্তবতায় এসে ভেঙে যায়, তখন হতাশ 

হয়ে পড়ি ৷ এজন্য আমাদের কখনই উচিত নয়, নির্দিষ্ট কাউকে নিয়ে 
স্বপ্নের রাজ্যে হারিয়ে যাওয়া বা নির্দিষ্টভাবে শুধু তার জন্যই মালিকের 
দরবারে দু'আ করা; বরং আমরা সাধারণভাবে “চক্ষুশীতলকারী' 
কাউকে কামনা করবো এবং তার জন্য আল্লাহর নিকট ফরিয়াদ 
জানাবো ৷ নিঃসন্দেহে আল্লাহ সুবহানাহু ওয়া তাআলা বান্দাকে 
পরিতৃপ্ত করেন। এটুকু বিশ্বাস রাখতে হবে যে, আল্লাহর জন্য এটা 
কোনো ব্যাপারই না যে, তিনি উত্তম কাউকে মুহূর্তের মধ্যেই মিলিয়ে 
দিতে পারেন ৷ অতএব, আল্লাহ্‌ ‘আযযা ওয়া জাল্লার উপর পূর্ণ ভরসা 
রাখতে হবে ৷ 


হাদিসে কুদসিতে মহান আল্লাহ্‌ সুবহানাহু ওয়া তা'আলা বলেন, 
“আমার ব্যাপারে বান্দা যেমন ধারণা রাখে, আমি তার সাথে তেমনই 
(আচরণ করি)। আর সে যখন আমার নিকট দুআ করে, তখন আমি 
তার সাথেই থাকি (সাড়া দিই)।” [ইমাম মুসলিম, আস-সহিহ 

অতএব, আল্লাহর সক্ষমতার সামনে নিজের আবেগ, মুগ্ধতা, 
বাস্তবতা- সবকিছুকে তুচ্ছজ্ঞান করতে হবে এবং তাঁর (আল্লাহর) 
ব্যাপারে সর্বোত্তম ধারণা রেখে উত্তম জীবনসঙ্গীর জন্য অবিরত দু'আ 
করে যেতে হবে ৷ পাশাপাশি, নিজেকেও সেভাবে প্রস্তুত করতে হবে ৷ 
নেককার জীবনসঙ্গী চাওয়ার বিভিন্ন দু'আ কুরআন-হাদিসে আছে। 
সেগুলো আমল করতে হবে ৷ পাশাপাশি সকল গুনাহ, অবৈধ চ্যাটিং, 
কথা-বার্তা, কুদৃষ্টি থেকে বেঁচে থাকতে হবে ৷ আল্লাহ আমাদের নেক 
মনোবাসনা পূৰ্ণ করুন ৷ আমিন ৷ 

